Langþráð logn í kortunum
Í kvöld og nótt verður snjókoma á Vestfjörðum og á Norðurlandi. Lægðin sem hefur gengið yfir allt land undanfarið er á undanhaldi en enn eimir nokkuð eftir af henni á Norðausturlandi með tilheyrandi snjókomu.
Norðanátt á bilinu 8 til 13 metrar á sekúndu verður á landinu á morgun en lægir þegar líður á gamlárskvöldið. Á Norðurlandi verða él fram eftir degi. Útlit er fyrir að um miðnætti á morgun verði nokkuð léttskýjað víðast hvar nema á norðurströndinni, Vestfjörðum og við Breiðafjörð.
"Nánast heiðskírt"
"Ólíkt því sem höfum mátt búa við í allt haust verður nánast heiðskýrt víðast hvar á landinu og á höfuðborgarsvæðinu. Þar verður mjög stillt veður, nánast logn," segir Haraldur Ólafsson veðurfræðingur á Veðurstofunni.
Það viðrar því vel til útivistar á miðnætti annað kvöld þegar nýja árið gengur í garð. Hins vegar er útlit fyrir talsverðri mengun því varla á eftir að hreyfa vind þegar margir skjóta upp flugeldum í tilefni dagsins.
Nýja árið á eftir að heilsa landsmönnum með nokkuð góðu veðri. Seinni partinn á nýársdag fer að blása örlítið úr vestri.
Sjá veðurvef mbl.is
Í kvöld og nótt verður snjókoma á Vestfjörðum og á Norðurlandi.
Lægðin sem hefur gengið yfir allt land undanfarið er á undanhaldi en enn eimir nokkuð eftir af henni á Norðausturlandi með tilheyrandi snjókomu.
Norðanátt á bilinu 8 til 13 metrar á sekúndu verður á landinu á morgun en lægir þegar líður á gamlárskvöldið.
Á Norðurlandi verða él fram eftir degi.
Nýja árið á eftir að heilsa landsmönnum með nokkuð góðu veðri.